Gerd Müller

Gerhard «Gerd» Müller (Gerd Müller er død. VG) var ein tysk fotballspelar.

Han har dei tyske scoringsrekordane for både landslaget og Bundesliga. På landslaget scora han 68 mål på 62 landskampar, og i Bundesliga 365 mål på 427 kampar. Han vert rekna som ein av dei mest effektive spissar gjennom alle tider, og fekk kallenamnet «der Bomber (der Nation)» og «Kleines dickes Müller».

 Bayern München 
Müller starta fotballkarrieren i klubben TSV 1861 Nördlingen. Han gjekk til Bayern München i 1964, der han spela på lag med dei komande storspelarane Franz Beckenbauer og Sepp Maier. Den gongen var klubben, som seinare vart Tyskland sin mest suksessrike klubb gjennom alle tider, framleis i Regionalliga Süd, som den gongen var eit nivå under Bundesliga. Etter ein sesong rykte Bayern München opp i Bundesliga. Gjennom dei neste åra var Müller med på å vinne fleire tyske og europeiske trofé for klubben, og vart i tillegg både tysk og europeisk toppscorar fleire gongar.

 Landslaget 
Gerd Müller debuterte på Tyskland sitt landslag i 1966, og spela der til og med finalen i VM i fotball 1974 på Müller si heimebane i München. Han scora sigersmålet i finalekampen mot Nederland. Med fire mål i denne verdsmeisterskapen og 10 mål i VM i fotball 1970 har han scora nest flest mål gjennom tidene i VM i fotball, etter Ronaldo.

Müller deltok også i EM i fotball 1972, der han vart toppscorar med fire mål, og vann meisterskapen med det tyske laget.

 Fort Lauderdale Strikers 
Etter karrieren i Bundesliga reiste han i 1979 til USA for å spele for Fort Lauderdale Strikers i den nordamerikanske ligaen. Han spela der i tre sesongar og scora 38 mål. 

 Etter fotballkarrieren 
Etter at Müller la opp i 1982, fekk han alkoholproblem. Dei tidlegare kollegaene i Bayern München fekk han til å gjennomgå eit rehabiliteringsprogram, og gav han jobb som amatørtrenar i sin gamle klubb, der han framleis arbeider. Han arbeidde vidare som  assisterande manager for Bayern München sitt 2. lag.

 Merittar

 Trofe med Bayern München 
 Bundesliga: 1969, 1972, 1973, 1974
 Den tyske cupen: 1966, 1967, 1969, 1971
 Serievinnarcupen: 1974, 1975, 1976
 Cupvinnarcupen: 1967

 Trofe med landslaget 
 EM i fotball 1972
 VM i fotball 1974

 Utmerkingar 
 Toppscorar i Bundesliga: 1967, 1969, 1970, 1972, 1973, 1974, 1978
 Toppscorar i Europa: 1970, 1972
 Toppscorar i VM i fotball 1970
 Toppscorar i EM i fotball 1972
 Gullballen som Årets spelar i Europa i 1970

Referansar

 Kjelder 

Denne artikkelen bygger på «Gerd Müller» frå ,  den 15. desember 2011.  

Kategori:Bayern München-spelarar
Kategori:Tyske fotballspelarar
Kategori:Tyske fotballtrenarar
Kategori:Spelarar i Fotball-VM 1970
Kategori:Spelarar i Fotball-EM 1972
Kategori:Spelarar i Fotball-VM 1974
Kategori:Fortenestordenen til forbundsrepublikken Tyskland